24. 10. 91 De Europæiske Fællesskabers Tidende Nr. L 293/23 (Retsakter hvis offentliggørelse ikke er obligatorisk) RÅDET RÅDETS AFGØRELSE af 14. oktober 1991 om accept af vedtægterne for Den Internationale Nikkelundersøgelsesgruppe (91/537/EØF) RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 113 og 116, under henvisning til forslag fra Kommissionen, og ud fra følgende betragtninger : Vedtægterne for Den Internationale Nikkelundersøgelses- gruppe, i det følgende benævnt »gruppen«, blev vedtaget i Genéve den 2. maj 1986, på De Forenede Nationers Nikkelkonference og ændret under gruppens åbnings- møde i juni 1990; de stater og internationale organisationer, der deltog i konferencen, er blevet anmodet om at give gruppens generalsekretær meddelelse om deres accept af vedtæg- terne i overensstemmelse med punkt 19, litra c), heri ; gruppen skal udføre et omfattende arbejde med at analy- sere og overvåge nikkelmarkedet og -handelen ; Den Internationale Nikkelstudiegruppes institutionelle struktur som fastlagt i vedtægterne indebærer fælles delta- gelse af Fællesskabet og af de medlemsstater, som har givet deres tilslutning til disse vedtægter ; visse andre medlemsstater har udtrykt ønske om at deltage i gruppens arbejde ; visse medlemsstater deltager allerede i gruppens. arbejde — TRUFFET FØLGENDE AFGØRELSE: Artikel 1 Vedtægterne for Den Internationale Nikkelundersøgelses- gruppe accepteres herved af Det Europæiske Økonomiske Fællesskab. _ Fællesskabet og de medlemsstater, som på nuværende tidspunkt har besluttet at deltage i gruppens arbejde, deponerer samtidigt deres acceptinstrumenter hos grup- pens generalsekretær, så snart de nødvendige interne procedurer i denne forbindelse er afsluttet. Teksten til vedtægterne er knyttet til denne afgørelse. Artikel 2 Formanden for Rådet bemyndiges til at udpege de perso- ner, der på Fællesskabets vegne er beføjet til at deponere acceptinstrumentet. Udfærdiget i Luxembourg, den 14. oktober 1991. På Rådets vegne B. de VRIES Formand